संत जेवियर्स कॉलेज में कविता पाठ, सोनी प्रथम
पटना |संत जेवियर्स कॉलेज और संत जेवियर्स कॉलेज ऑफ मैनेजमेंट एंड टेक्नोलॉजी में महिला सशक्तीकरण विषय पर विभिन्न कार्यक्रमों का आयोजन किया गया। अंतरराष्ट्रीय महिला दिवस के अवसर पर कॉलेज में यह कार्यक्रम हुअा। आयोजन कॉलेज की सोशल अवेयरनेस कमिटी के सदस्यों द्वारा किया गया। इस मौके पर कॉलेज के विद्यार्थियों ने कविता पाठ एवं पोस्टर बनाने की प्रतियोगिता में भाग लिया। विद्यार्थियों ने विभिन्न शीर्षकों के तहत अपनी स्वरचित एवं अन्य कवियों की कविताओं का पाठ किया। वहीं दूसरी तरफ पोस्टर बनाने में भी विद्यार्थियों की संरचनात्मक क्षमता देखने लायक थी। कविता पाठ एवं पोस्टर बनाने की प्रतियोगिता में लगभग 40 विद्यार्थियों ने हिस्सा लिया। प्रतियोगिता के निर्णायक मंडल में फादर रेमंड, अर्चना झा, सिस्टर शाइनी थी। कविता पाठ में पहले स्थान पर सोनी रही, जबकि दूसरे स्थान पर अर्चना साहनी, तथा तीसरे स्थान पर आयुषी मिश्रा रही। वहीं पोस्टर प्रतियोगिता में पहले स्थान पर ग्रुप संख्या एक तथा 9, दूसरे स्थान पर ग्रुप 8 तथा तीसरे स्थान पर ग्रुप 12 रहा।
mai_Deva hin_Deva